**บันทึกการประชุม**

**คณะกรรมการปรับปรุงแผนอัตรากำลัง ๓ ปี (ปีงบประมาณ พ.ศ.2558-2560)ปรับปรุง ครั้งที่ ๔**

**ครั้งที่ ๒/๒๕๕๙**

**เมื่อวันที่ ๒๕ กรกฎาคม ๒๕๕๙**

**ณ ห้องประชุมองค์การบริหารส่วนตำบลบึงพะไล**

ผู้มาประชุม

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายวันชัย จันคำ | ประธานคณะทำงาน |  |  |
| ๒ | นางสาวเฟื่องฉัตร หมวกพิมาย | คณะทำงาน |  |  |
| ๓ | นางสาวพิมลพร ชีวะวิโรจน์ | คณะทำงาน |  |  |
| ๔ | นางสาวเดือนเพ็ญ ไทยนอก | คณะทำงาน |  |  |
| ๕ | นายคำผุน เรียงนอก | คณะทำงาน |  |  |
| ๖ | นางนภาวรรณ ตากลม | คณะทำงาน |  |  |
| ๗ | นางชีวาพร ปัดทุม | เลขานุการ |  |  |

เริ่มประชุม เวลา ๑๐.๐๐ น. ณ ห้องประชุมองค์การบริหารส่วนตำบลบึงพะไล

 เมื่อถึงเวลานัดหมายประชุมคณะกรรมการปรับปรุงแผนอัตรากำลัง ๓ ปี นางชีวาพร ปัดทุม เลขานุการ ได้ตรวจสอบรายชื่อผู้เข้าร่วมประชุมว่าครบองค์ประชุมหรือไม่ ปรากฏว่าคณะกรรมการได้มาครบทุกท่านและได้เชิญท่านประธานในที่ประชุม คือ นายวันชัย จันคำ กล่าวเปิดประชุม

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

นายวันชัย จันคำ ตามที่องค์การบริหารส่วนตำบลบึงพะไล มีคำสั่งที่ ๔๐๗/๒๕๕๙ ลงวันที่ ๑๔ กรกฎาคม ๒๕๕๙ เรื่อง แต่งตั้งคณะกรรมการปรับปรุงแผนอัตรากำลังของ องค์การบริหารส่วนตำบล ๓ ปี พ.ศ.(๒๕๕๘-๒๕๖๐) ครั้งที่ ๔ ขององค์การบริหาร ส่วนตำบลบึงพะไล ประกอบด้วย

 ๑.นายวันชัย จันคำ นายก อบต.บึงพะไล เป็นประธานคณะทำงาน

 ๒.นางสาวเฟื่องฉัตร หมวกพิมาย ปลัด อบต. เป็นคณะทำงาน

 ๓.นางสาวพิมลพร ชีวะวิโรจน์ รองปลัด รก.หน.สป. เป็นคณะทำงาน

 ๔.นางสาวเดือนเพ็ญ ไทยนอก ผู้อำนวยการกองคลัง เป็นคณะทำงาน

 ๕.นางสาวคำผุน เรียงนอก ผู้อำนวยการกองการศึกษาฯเป็นคณะทำงาน

 ๖.นางนภาวรรณ ตากลม ผู้อำนวยการกองสวัสดิการฯเป็นคณะทำงาน

 ๗.นางชีวาพร ปัดทุม นักทรัพยากรบุคคล เป็นเลขานุการ

 -2-

 เพื่อจัดทำ วิเคราะห์ ทบทวน ปรับปรุง แผนอัตรากำลัง ๓ ปี ขององค์การ บริหารส่วนตำบลบึงพะไล ประจำปีงบประมาณ ๒๕๕๘ – ๒๕๖๐ โดยกำหนด

 จำนวนและตำแหน่งพนักงานส่วนตำบล ลูกจ้าง พนักงานจ้าง ให้สอดคล้องกับ ภารกิจอำนาจหน้าที่ ตามกฎหมายกำหนดแผนและขั้นตอนการกระจายอำนาจ ให้แก่องค์กรปกครองส่วนท้องถิ่น กฎหมายว่าด้วยสภาตำบลและองค์การบริหาร ส่วนตำบล ลักษณะงานที่ต้องปฏิบัติ ความยาก คุณภาพของงานและปริมาณงาน ของส่วนราชการต่างๆแล้วรายงานนายกองค์การบริหารส่วนตำบลบึงพะไลเพื่อขอ ความเห็นชอบต่อ ก.อบต.จังหวัดนครราชสีมาต่อไป

มติที่ประชุม - รับทราบ

**ระเบียบวาระที่ ๒ รับรองรายงานการประชุมครั้งที่แล้ว**

 รายงานการประชุมคณะกรรมการปรับปรุงแผนอัตรากำลัง ๓ ปี ปีงบประมาณ พ.ศ. ๒๕๕๘-๒๕๖๐ ครั้งที่ ๑/๒๕๕๙ เมื่อวันที่ ๑๑ มีนาคม ๒๕๕๙ ณ ห้องประชุม องค์การบริหารส่วนตำบลบึงพะไล

มติที่ประชุม รับรอง

**ระเบียบวาระที่ ๓ เรื่องเพื่อทราบและพิจารณา**

นายวันชัย จันคำ การจัดทำร่างแผนอัตรากำลัง ๓ ปี (ปีงบประมาณ ๒๕๕๘- ๒๕๖๐)ปรับปรุงครั้ง ที่ ๔ ขององค์การบริหารส่วนตำบลให้เหมาะสมกับปริมาณงาน ด้านการจัดหา บุคลากร เพื่อเพิ่มประสิทธิภาพการทำงานขององค์กรขณะเดียวกันต้องคำนึงถึง ภาระค่าใช้จ่ายด้านงบประมาณที่เกี่ยวกับการบริหารงานบุคคลส่วนท้องถิ่น พ.ศ. ๒๕๔๒ จึงขอให้เลขานุการคณะกรรมการจัดทำแผนอัตรากำลัง ๓ ปี ชี้แจงเกี่ยวกับ หลักเกณฑ์ในการจัดทำแผนอัตรากำลัง ๓ ปี

นางชีวาพร ปัดทุม การปรับปรุงแผนอัตรากำลังขององค์การบริหารส่วนตำบลในครั้งนี้ ให้คำนึงถึง ภารกิจ อำนาจหน้าที่ตามกฎหมายกำหนดแผนและขั้นตอนการกระจายอำนาจ ให้แก่องค์กรปกครองส่วนท้องถิ่น กฎหมายว่าด้วยสภาตำบลและองค์การบริหาร ส่วนตำบล ลักษณะงานที่ต้องปฏิบัติความยากและคุณภาพของงาน และปริมาณงาน ของส่วนราชการต่างๆ ในองค์การบริหารส่วนตำบล ตลอดจนภาระค่าใช้จ่ายของ องค์การบริหารส่วนตำบลที่จะต้องจ่ายในด้านบุคคล และการจัดสรรเงินงบประมาณ

-3-

 ขององค์การบริหารส่วนตำบลโดยกำหนดเป็นแผนอัตรากำลังขององค์การบริหาร ส่วนตำบล ในระยะเวลา ๓ ปี ดังนี้

 ๑.วิเคราะห์อำนาจหน้าที่และภารกิจความรับผิดชอบขององค์การบริหารส่วนตำบล ในช่วงระยะเวลา ๓ ปี

 ๒.วิเคราะห์ความต้องการกำลังคนทั้งหมดขององค์การบริหารส่วนตำบลในช่วง ระยะเวลา ๓ ปี ว่าต้องการกำลังคนประเภทใด ระดับใด จำนวนเท่าใด จึงจะ สามารถปฏิบัติงานตามภารกิจที่อยู่ในอำนาจหน้าที่และความรับผิดชอบได้อย่างมี

 ประสิทธิภาพ

 ๓.วิเคราะห์ประเมินความต้องการกำลังคนที่มีอยู่ในปัจจุบันและกำลังคนที่ขาดอยู่ และต้องการเพิ่มขึ้น อัตราความต้องการกำลังคนเพิ่มขึ้นเนื่องจากการขยายงานหรือ ได้รับมอบหมายเพิ่มขึ้น อัตราการสูญเสียกำลังคนในแต่ละปี

 ๔.วิเคราะห์การวางแผนการใช้กำลังคน เป็นการวางแผนเพื่อให้มีการใช้กำลังคนที่มี อยู่ในองค์การบริหารส่วนตำบลให้เกิดประโยชน์สูงสุด โดยสำรวจและประเมิน ความรู้ความสามารถของกำลังคนที่มีอยู่ การพัฒนาหรือฝึกอบรมกำลังคนที่มีอยู่ให้มี ประสิทธิภาพสูงขึ้น และกำลังคนที่มีอยู่ให้เหมาะสมกับความรู้ความสามารถของแต่ ละคน

 ๕.การจัดโครงสร้างการแบ่งส่วนราชการ การกำหนดหน้าที่ความรับผิดชอบของแต่ ละส่วนราชการ

นายวันชัย จันคำ จึงขอให้คณะกรรมการปรับปรุงแผนอัตรากำลัง ๓ ปี ได้ช่วยพิจารณาเพื่อวิเคราะห์ ตำแหน่งพนักงานส่วนตำบล และพนักงานจ้างที่มีความจำเป็นต้องกำหนดเพิ่มหรือ ลดตำแหน่งเพื่อให้เหมาะสมกับปริมาณงาน

มติที่ประชุม รับทราบ

นางสาวเฟื่องฉัตร ในการปรับปรุงแผนอัตรากำลัง ๓ ปี ประจำปีงบประมาณ ๒๕๕๘-๒๕๖๐ ปรับปรุงครั้งที่ ๔ การวางแผนอัตรากำลังมีส่วนสำคัญที่จะใช้ประกอบการจัดทำแผนเพื่อให้สอดคล้องกับกฎหมายตาม พรบ.บริหารงานบุคคลส่วนท้องถิ่น พ.ศ.๒๕๔๒ มาตรา ๓๕ การคำนึงถึงค่าใช้จ่ายด้านบุคลากรที่กำหนดไว้ไม่เกินร้อยละ ๔๐ ก็เป็นส่วนหนึ่งที่จะต้องนำมาพิจารณาในการจัดทำแผนอัตรากำลัง ๓ ปี ในครั้งนี้เพื่อให้การบริหารงานขององค์การบริหารส่วนตำบล เกิดประโยชน์ต่อประชาชน เกิดผลสัมฤทธิ์ต่อภารกิจตามอำนาจหน้าที่ มีประสิทธิภาพ มีความคุ้มค่า สามารถลดขั้นตอนการ

-4-

 ปฏิบัติงาน ขอให้คณะกรรมการช่วยพิจารณาวิเคราะห์ตำแหน่งของพนักงานที่มีความจำเป็นต้องกำหนดเพิ่มหรือลดตำแหน่งตลอดจนการยุบส่วนราชการที่เห็นว่าจะช่วยลดภาระค่าใช้จ่ายด้านบุคลากรลงได้เพื่อให้เหมาะสมกับปริมาณงานต่อไป

นางสาวชีวาพร การจะกำหนดกรอบอัตรากำลังควรจะพิจารณาถึงเป้าหมาย โดยในที่นี้เราจะมาวิเคราะห์ถึงการกำหนดตำแหน่งให้สอดคล้องกับยุทธศาสตร์การพัฒนาของ อบต.บึงพะไล ดังนี้

 ๑.ยุทธศาสตร์การพัฒนาระบบโครงสร้างพื้นฐานและสาธารณูปโภค

 ๒.ยุทธศาสตร์การพัฒนาด้านเศรษฐกิจ การส่งเสริมการลงทุน พาณิชยกรรม หัตถกรรมและสินค้า OTOP

 ๓.ยุทธศาสตร์การพัฒนาด้านการส่งเสริมคุณภาพชีวิต การพัฒนาคนและสังคมที่มีคุณภาพ

 ๔.ยุทธศาสตร์การพัฒนาด้านการอนุรักษ์ ส่งเสริมศาสนา ศิลปวัฒนธรรมจารีตประเพณี ภูมิปัญญาท้องถิ่น

 ๕.ยุทธศาสตร์การพัฒนาด้านการอนุรักษ์ทรัพยากรธรรมชาติและสิ่งแวดล้อม

 ๖.ยุทธศาสตร์การพัฒนาด้านการท่องเที่ยว

 ๗.ยุทธศาสตร์การพัฒนาบริหารจัดการท้องถิ่นที่ดี

 ขอให้ทุกส่วนราชการนำข้อมูลดังกล่าวมาวิเคราะห์

นางสาวพิมลพร ในส่วนสำนักงานปลัดองค์การบริหารส่วนตำบลบึงพะไล มีกรอบอัตรากำลังที่เหมาะสมกับปริมาณงานแล้ว จึงไม่ประสงค์ที่จะกำหนดตำแหน่งเพิ่มหรือปรับลดในกรอบอัตรากำลัง เห็นควรคงตำแหน่งเดิมไว้ทั้งหมด

 ส่วนกองช่างไม่ประสงค์ที่จะกำหนดตำแหน่งเพิ่มหรือปรับลดในกรอบอัตรากำลัง เห็นควรคงตำแหน่งเดิมไว้ทั้งหมด

 นายคำผุน เรียงนอก ในส่วนกองการศึกษา ศาสนาและวัฒนธรรม มีความประสงค์ขอปรับลดตำแหน่งพนักงานจ้างตามภารกิจ ตำแหน่ง ผู้ช่วยนักวิชาการศึกษาเพื่อควบคุมภาระค่าใช้จ่ายให้เป็นไปตามมาตรา ๓๕ กำหนด

นางสาวเดือนเพ็ญ ในส่วนกองการคลัง มีความประสงค์ ขอปรับลดตำแหน่ง เจ้าพนักงานพัสดุ และขอกำหนดตำแหน่ง นักวิชาการพัสดุ แทนเนื่องจาก ภารกิจและปริมาณงานของงานทะเบียนทรัพย์สินและพัสดุที่เพิ่มมากขึ้น และขอปรับลดตำแหน่งเจ้าพนักงานการเงินและบัญชี เพื่อควบคุมภาระค่าใช้จ่ายให้เป็นไปตามมาตรา ๓๕ กำหนด

-5-

นางนภาวรรณ ในส่วนของกองส่งเสริมสวัสดิการสังคมมีกรอบอัตรากำลังที่เหมาะสมกับปริมาณงาน

แล้ว จึงไม่ประสงค์ที่จะกำหนดตำแหน่งเพิ่มหรือปรับลดในกรอบอัตรากำลัง เห็นควรคงตำแหน่งเดิมไว้ทั้งหมด

ส่วนของกองส่งเสริมการเกษตรไม่ประสงค์ที่จะกำหนดตำแหน่งเพิ่มหรือปรับลดในกรอบอัตรากำลัง เห็นควรคงตำแหน่งเดิมไว้ทั้งหมด

นางชีวาพร ปัดทุม ตามที่ดิฉันได้คำนวณภาระค่าใช้จ่ายเบื้องต้น กรณีที่องค์การบริหารส่วนตำบลบึงพะไล ได้ขอกำหนดตำแหน่งใหม่และขอปรับลดตำแหน่งลง ภาระค่าใช้จ่ายในปีงบประมาณ ๒๕๖๐ จะอยู่ที่ประมาณ ๓๒.๐๙ ก็ถือว่าเป็นภาระค่าใช้จ่ายที่ค่อนข้างสูงค่ะ

นางสาวเฟื่องฉัตร จากภาระค่าใช้จ่ายในเบื้องต้นที่นักทรัพยากรบุคคลได้คำนวณไว้นั้น ถือว่าเป็นภาระค่าใช้จ่ายที่สูงพอสมควรเนื่องจากใกล้ถึงร้อยละ ๓๕ ดิฉันเห็นว่าเราควรควบคุมค่าใช้จ่ายให้อยู่ประมาณนี้น่าจะเหมาะสมแล้ว ส่วนในการจัดทำแผนในครั้งต่อไป เราค่อยมาประเมินกันอีกทีว่าจำนวนบุคลากรในองค์กรมีความเหมาะสมกับปริมาณงานในองค์กรหรือไม่แล้วค่อยมาพิจารณาปรับปรุงกันอีกครั้ง

นายวันชัย จันคำ มีคณะกรรมการท่านใดมีข้อสงสัยใดหรือมีความคิดเห็นใดเพิ่มเติมหรือไม่ถ้าไม่มีขอมติที่ประชุมในการให้กำหนดตำแหน่งและปรับลดตำแหน่งตามที่เสนอ

มติที่ประชุม เห็นควรให้กำหนดตำแหน่งและปรับลดตำแหน่งตามที่เสนอ ด้วยมติที่เป็นเอกฉันท์

**ระเบียบวาระที่ ๕ เรื่องอื่นๆ**

 -ไม่มี

นายวันชัย จันคำ มีคณะกรรมการท่านใด มีเรื่องที่จะเสนอต่อที่ประชุมอีกหรือไม่ ถ้าไม่มีผลขอขอบคุณคณะกรรมการทุกท่านที่เข้าร่วมประชุม และขอปิดการประชุม

ปิดประชุมเวลา ๑๒.๐๐ น.

 (ลงชื่อ) ผู้จดรายงานการประชุม

 (นางชีวาพร ปัดทุม)

 เลขานุการ

 (ลงชื่อ) ผู้ตรวจรายงานการประชุม

 (นายวันชัย จันคำ)

 ประธานกรรมการ